Niitvälja raudteepeatus

Niitvälja raudteepeatus on raudteepeatus Harju maakonnas Lääne-Harju vallas Niitvälja külas. 

Peatuskoht asub laiarööpmelise Keila–Paldiski raudtee ääres 31,1 km kaugusel Balti jaamast. Peatus jääb Keila ja Klooga raudteepeatuse vahele. 

Üheteelise raudtee ääres on üks perroon pikkusega 90 meetrit. Peatuses peatuvad Elroni Tallinnast Paldiskisse ja Klooga-Randa sõitvad elektrirongid. Piletihinnalt kuulub peatus III ja IV tsooni.

Ajalugu
Niitvälja peatus (toonase nimega Eschenrode) avati 1872. aastal. 1876. aasta sõiduplaanis oli Eschenrode märgitud juba pooljaamana.Nõmme peatuskoht, pooljaam ja jaam; Õhtuleht (1944-2000), nr. 272, 20. november 1970 (DIGAR)
1928. aastal nimetati peatus ümber Niitväljaks.Suur juubel: 150 aastat Eestimaa raudsetel teedel; Harju Elu, nr. 46, 13 november 2020 (DIGAR)

2010. aastal avati peatuses uus täispikk 550 mm kõrgune perroon.

Viited

Välislingid
 Infot peatuse kohta; fotod (vene keeles)

Kategooria:Eesti raudteejaamad
Kategooria:Lääne-Harju vald
Kategooria:Balti raudtee